**Դաս 3․1․ Առաջադրանքի պլանավորում և տեղադրում**

Ողջույն։ Այս տեսանյութում խոսելու ենք դասապրոցեսի մի շատ կարևոր բաղադրիչի՝ առաջադրանքների մասին։ Գիտենք, որ գրեթե անհնար է պատկերացնել մի դաս՝ առանց դասարանական կամ տնային առաջադրանքի։ Իսկ ինչպե՞ս է լուծված այս հարցը Թիմզում։ Միասին այսօր կգտնենք այս հարցի պատասխանը, Teams հարթակում կստեղծենք առաջադրանք դասարանային և տնային աշխատանքի համար, կտեղադրենք այն համապատասխան խմբի առաջադրանքների բաժնում, կպլանավորենք առաջադրանքի կատարման ժամանակը և կկցենք առաջադրանքին նիշք (File), որի վրա պետք է աշխատեն աշակերտները։

Առաջադրանք ստեղծելու համար նախ պետք է մտնել համապատասխան թիմի գլխավոր էջ` General, որտեղ Class Notebook-ի կողքին կտեսնենք Assignments բաժինը: Սեղմեք այն։ Առաջին անգամ մուտք գործելիս կենտրոնում կտեսնեք Get started (սկսենք) կոճակը։ Այն սեղմելով կհայտնվեք առաջադրանքի գրեթե մաքուր էջում։ Այստեղ առաջադրանքներ արդեն կան ստեղծած, իսկ ձեզ մոտ այս հատվածը դատարկ կլինի։ Նոր առաջադրանքը ստեղծելու համար ներքևի ձախ անկյունից ընտրում ենք ստեղծել (Create) տարբերակը և եղած տարբերակներից (Assignment, Quiz, From Existing) ընտրում Assignment կոճակը։ Մեր առջև բացվում է պատուհան, որը լրացնելուց հետո մենք կկարողանանք առաջադրանք տեղադրել։ Առաջինն առաջադրանքի վերնագիր գրելն է։ Այստեղ ցանկալի է գրել այն ամսաթիվը, որի համար նախատեսված է այդ առաջադրանքը (օր․՝ ամսի 22-ի համար) և գրել աշխատանքի առաջադրանքի վերնագիրը։ Խուսափեք ոչինչ չասող վերնագրեր գրելուց։ Այստեղ կարող եք գրել այն թեման, որից հանձնարարվում է առաջադրանքը, նույնիսկ, եթե ստեղծագործական աշխատանք է նաև՝ աշխատանքի տեսակը կամ վերլուծական աշխատանք է՝ նրա տեսակը (համադրական էսսե է, հակադրական էսսե է, պարզապես վերլուծական աշխատանք է, ստեղծագործական շարադրություն է) և այլն։ Մեր պարագայում գրենք՝ Գոյական, ուղղական հոլով։ Կատեգորիա բաժնում կարող եք գրել ինչ տիպի աշխատանք է այն․ կարող է ստեղծագործական աշխատանք լինել, կարող է թեմատիկ աշխատանք լինել, կամ կարող ենք այն բաց թողնել՝ ոչինչ չգրելով։

Ներքևում՝ Ցուցումներ (Instructions) բաժնում կարող եք գրել աշխատանքի պահանջը, եթե որևէ նիշք չեք վերբեռնելու այստեղ որպես առաջադրանք։ Ես, օրինակ, կարող եմ գրել՝ Ձեր գրականության այսօրվա դասանյութից դուրս գրեք երեք նախադասություն՝ ընդգծելով ենթակաները։ Բայց, որպեսզի աշակերտները տեղ ունենան այն գրելու, ես ռեսուրսներ բաժնից կարող եմ նոր Word ֆայլ ստեղծել՝ New file ընտրելով։ Ահա և այն անվանել դարձյալ՝ Ուղղական հոլով։ Բացի նոր ֆայլ ստեղծելուց ես կարող էի Ցուցումներ բաժնում ոչինչ չգրել․ պատրաստի առաջադրանք ունենալ համակարգչում ստեղծած, և Upload from this device սեղմելով՝ համակարգչի էկրանին կհայտնվեին այն բոլոր հնարավոր տարբերակները, որտեղից ես կարող էի նիշքը ներբեռնել։ Այն ընտրելով և Open անելով կարող էի այն տեղադրել այստեղ։ Հիմա նոր նիշք ստեղծեցինք, որի մեջ աշակերտներն իրենց տնային հանձնարարությունը պիտի գրեն և սեղմում ենք Attach։ Այստեղ տեսնում ենք գրություն, որ աշակերտները չեն կարող աշխատել այս օրինակի վրա։ Նրանց ցուցում կտրվի` ներբեռնել, ապա նոր աշխատել այդ տարբերակի վրա։ Բայց, եթե ես ուզում եմ, որ աշակերտներն իրենց սեփական օրինակի վրա աշխատեն, այստեղից ընտրում եմ առաջին տարբերակը։ Եվ այսպիսով աշակերտներն այս նիշքը ներբեռնելու խնդիր չեն ունենա․ կբացեն և յուրաքանչյուրն իր օրնակի վրա կաշխատի առանց մեկը մյուսին խանգարելու։ Եվ, որ սա տնային հանձնարարություն է, ես բաց եմ թողնում գնահատականի բաժինը և տեսնում եմ, որ այն հանձնարարված է 7-րդ դասարանի բոլոր աշակերտների համար։ Այնուհետև նշվում է, որ այս հանձնարարությունն անմիջապես հայտնվելու է աշակերտների էկրանին և կատարման օր (որպես ամսաթիվ) նշվում է 17-ը։ Բայց քանի որ ես նշել եմ, որ այն ամսի 22-ի առաջադրանք է, որպես վերջնաժամկետ այստեղից ընտրում եմ 22-ը։ Մենք կարող ենք նաև վերջնաժամկետի ժամը որոշել։ Եթե ուզում ենք, որ աշակերտը կարողանա աշխատանքը հանձնել նաև դասից հետո, եթե նրանում լրացումներ ունի անելու, ապա թողնում ենք մինչև օրվա ավարտ։ Եթե ուզում ենք, որ մինչև դասի սկիզբն աշակերտն աշխատանքը մեզ հանձնած լինի, այստեղ մտնելով, ձեռքով կարող ենք ուղղել աշխատանքի ներկայացման ժամը (օրինակ, կարող ենք ընտրել 11։45) և կստացվի, որ մինչև իմ դասի ավարտն աշակերտը պիտի այս հանձնարարությունը ներկայացրած լինի։ Իրականում մենք մեր առաջադրանքը ստեղծեցինք արդեն և Assign անելով աշխատանքի մասին գրությունն անմիջապես կհայտնվի աշակերտների էջի գլխավոր հատվածում, հաղորդագրությունների բաժնում։ Մտնենք այնտեղ և հիմա կտեսնենք հաղորդագրությունը, որ ուսուցիչը հանձնարարություն է տեղադրել ձեզ համար։ Ահա այն, տեսնու՞մ եք։ Այստեղ (View assignment) մտնելով, մենք տեսնում ենք առաջադրանքն ուսուցչի տեսանկյունից։ Բայց Student view ընտրելով մենք կարող ենք տեսնել, թե ինչպես է այն երևում աշակերտներին։ Աշակերտները տեսնում են հստակ պահանջը, տեսնում են ո՞ր օրվա համար է այն նախատեսված կատարել և տեսնում են այն նիշքը, որի մեջ իրենք պիտի աշխատեն՝ այդ երեք նախադասությունները դուրս գրելով ու ենթականերն ընդգծելով։ Տեսնում են, որ այն գնահատվող աշխատանք չէ և կատարում են իրենց աշխատանքը։

Հիմա տեսնենք ինչպե՞ս կարող ենք պլանավորել առաջադրանքի ժամանակը, որովհետև նույն կերպ մենք կարող ենք թեմատիկ աշխատանքներ հանձնարարել։ Բայց գիտենք, որ այդ աշխատանքները նախապես չենք կարող տեղադրել աշակերտների էկրաններին, այլապես աշխատանքի կատարման իմաստը կկորի։ Դրա համար դարձյալ մտնում ենք Assignments բաժին և ստեղծում ենք նոր հանձնարարություն։ Ես կարող եմ այն անվանել՝ Թեմատիկ աշխատանք 1 և կարող եմ գրել այն թեման, որից այն հանձնարարվում է, օրինակ՝ Կարծիք պարբերություն։ Սա նշանակում է, որ ես այս աշխատանքը գնահատվող աշխատանք եմ համարում և կարող եմ ցուցումներ բաժնում պահանջ ավելացնել կամ կարող եմ նիշք կցել։ Տեսնենք ինչպե՞ս կարող ենք նիշք կցել աշխատանքին։ Ես ընտրում եմ համակարգիչը, ընտրում եմ իմ կրիչը և այստեղից որևէ նիշք եմ կցում, օրինակ՝ այս թեմատիկ աշխատանքը։ Այն վերբեռնվեց և պատրաստ է։ Դարձյալ ես ընտրում եմ այստեղից առաջին տարբերակը, որ աշակերտները կարողանան մուտք գործել իրենց սեփական օրինակները և աշխատել։ Միավորների բաժնում դնում եմ համապատասխան միավորը, օրինակ՝ 10 միավոր: Եվ ուշադրությո՛ւն, իմ աշխատանքի համար ստեղծում եմ գնահատման սյունակաշար, որի օգնությամբ հետագայում գնահատելու եմ այս աշխատանքը։

Սյունակաշար ստեղծելու համար ես կարող եմ կամ ընտրել արդեն իմ ստեղծած սյունակաշարը, կամ ստեղծել նորը։ Ես ցույց տամ ինչպես են նոր սյունակաշար ստեղծում, հետո կընտրեմ արդեն իմ պատրաստի սյունակաշարը։

Նոր սյունակաշար ստեղծելու համար հարկավոր է գրել աշխատանքի անվանումը։ Սա կարող է լինել նույն անվանումը, ինչ որ գնահատվող աշխատանքը։ Կարող ենք որևէ նկարագրություն գրել կամ չգրել և շատ կարևոր է լրացնել այս հատվածը։ Դրա համար ես ակտիվացնում եմ միավորներ կոճակը, և համակարգը մեխանիկորեն մեկ բաժնի համար նախատեսում է 100%։ Այսինքն, եթե ես որոշել էի, որ 10 միավորանոց աշխատանք է, համակարգն այդ 10 միավորը համարում է 100%։ Այդ 100% աշխատանքի համար ես պիտի նախ որոշեմ ի՞նչ չափանիշներ եմ պահանջում աշակերտից։ Օրինակ, Կարծիք պարբերության համար պահանջելու եմ պահպանել Կարծիք պարբերություն գրելու կառուցվածքը (քայլաշարը) և համապատասխան բառապաշար։ Դրա համար ինձ մեկ բաժինը բավական չէ, ես ավելացնում եմ ևս մեկ բաժին, ու տեսնում ենք, որ համակարգը մեխանիկորեն, եղած 100%-ը բաժանեց երկու մասի։ Եթե մտածում եք, որ առաջին բաժինը, օրինակ պարբերության կառուցվածքը պահպանելը շատ ավելի կարևոր է, դուք կարող եք ձեռքով միավորը փոխել, դարձնել 60%։ Այս դեպքում մյուսի համար կունենանք 40%: Այսինքն, 10 միավորից 60%–ը կձևավորվի կառուցվածքից, 40%–ը՝ բառապաշարից։ Եթե՝ ոչ, մենք կարող ենք համակարգին թողնել, որ ինքը հավասար կերպով բաշխի։ Այնուհետև ես լրացնելու եմ այս վանդակները։ Օրինակ, եթե մտածում եմ, որ Կարծիք պարբերության կառուցվածքը պահպանելու համար աշակերտը պիտի կարողանա ճիշտ առաջնորդող նախադասություն գրել, կարողանա աջակցող նախադասությունները համապատասխանեցնել, բխեցնել առաջնորդող նախադասության դրույթից, պիտի կարողանա ավարտել իր պարբերությունը եզրափակող մտքով՝ ես այդ ամենը ձևակերպում եմ այստեղ։ Հետևաբար, մի փոքր ավելի թերի, «լավ» կգնահատվի այն աշխատանքը, որտեղ իմ չափանիշներում որևէ բան թերի կլինի։ Դրա համար այս երկրորդ հատվածում ձևակերպումը գրեթե նույնը կլինի, մի փոքր փոփոխությամբ։ Դրանից մի փոքր թերի կլինի «բավարար» գնահատականի համար աշխատանքը և «վատ» գնահատականի համար ես կբացառեմ այն բաղադրիչները, որոնք նախատեսել էի «գերազանցի» համար։ Նույնն անում եմ երկրորդ վանդակում, եթե մտածում եմ, որ այստեղ աշակերտը պիտի կարողանա գեղարվեստական բառապաշար կիրառել, պիտի կարողանա պատկերավորման ու արտահայտչական լավ միջոցներ կիրառել՝ գրում եմ առաջինում։ Հաջորդում գրում եմ որոշ թերություններով այդ ամենը, և այդպես շարունակ։ Ավարտելուց հետո այստեղ ակտիվ կլինի կապույտ կոճակը և կանեմ Attach:

Հիմա ցույց տամ ինչպես կարող եմ սա գնահատել, սրան կցել արդեն պատրաստի սյունակաշար։ Ահա իմ գնահատման սյունակաշարը։ Ես կարող եմ այն ընտրել, տեսնել նրա կառուցվածքը (այն ամենը ինչի մասին ես խոսեցի) և անել Attach: Տեսնում ենք, որ ավելացավ գնահատման սյունակաշարը։ Այն նախատեսված է 7-րդ դասարանցիների համար։ Հիմա ես պիտի նշեմ այն ժամանակահատվածը, որի համար առաջադրանքը տվել եմ։ Քանի որ այն թեմատիկ աշխատանք է, ես նախատեսում եմ, որ այն բացվելու է իմ դասի օրը, բացվելու է իմ դասը սկսելուց անմիջապես հետո։ Կարող եմ ընտրել այստեղ եղած ժամերից (կլոր թվերից), այնուհետև կարող եմ ձեռքով գրել 11։05՝ համակարգչի Enter կոճակը սեղմելով։ Եվ, քանի որ չեմ ուզում, որ առաջադրանքն անմիջապես հայտնվի աշակերտների էկրանին, ես պլանավորում եմ այն ցուցադրելու ժամանակը։ Ընտրում եմ Պլանավորել տարբերակը, տեսնում եմ, որ աշխատանքը կարող է հայտնվել էկրանին իմ դասը սկսելուց անմիջապես հետո, enter եմ անում, և ընտրում եմ այն ժամանակը, երբ աշակերտները պիտի հասցնեն աշխատանքը կատարել (այստեղ մոռացա ամսաթիվը փոխել ամսի 22–ի համար)։ Նույն ամսի 22–ին, արդեն ժամը 11։45 աշակերտները պիտի հանձնած լինեն աշխատանքը։ Հաջորդ կոճակն ակտիվացնելով ես աշակերտներին կզրկեմ 11։45 րոպեից հետո աշխատանքը տեսնելու և նրա վրա որևէ բան անելու հնարավորությունից։ Սակայն, եթե ես ուզում եմ, որ աշակերտը շարունակի աշխատել այդ առաջադրանքի վրա, բայց ես նաև իմանամ, որ նա ուշ է հանձնել աշխատանքը, կարող եմ այս կոճակը չսեղմել։ Իհարկե, թեմատիկ աշխատանքների համար այն պարտադիր է սեղմել, որպեսզի դասի ավարտից հետո դու ունենաս ամբողջ դասարանի հանձնած աշխատանքները։ Այդ ամենը պլանավորելուց հետո մենք անում ենք Done: Վերադառնում ենք մեր նախորդ էջ և տեսնում ենք, որ այստեղ մեզ հարկավոր է դեռ ավելացնել աշխատանքը հանձնելու ժամանակը, քանի որ համակարգը պահանջում է այն ավելացնել։ Ինչպես նշեցինք դա 11։45-ն է` դասի ավարտը։ Ահա իմ աշխատանքը պատրաստ է և դրա մասին գրություն կհայտնվի աշակերտների էկրանին, բայց կհայտնվի ինչպես ես պլանավորել եմ՝ հուլիսի 22-ին, ժամը 11։05 րոպեին։ Իսկ մինչ այդ այն կմնա իմ առաջադրանքների բաժնում, պլանավորած տարբերակում։ Ահա տեսնում ենք։ Ցանկացած ժամանակ որևէ փոփոխություն անելու համար մենք մտնում ենք առաջադրանքի մեջ։ Միգուցե մեր դասը հետաձգվել է կամ միգուցե ինչ-որ խնդիր կա։ Կարող ենք փոխել այն ներկայացման ժամանակը՝ այստեղ և այս բաժնում փոփոխություն անելով։ Կարող ենք փոխել աշխատանքի ներկայացման օրը և վերջում Update կոճակը սեղմել:

Ահա, սա էլ գնահատվող աշխատանքների մասին։

Հաջորդ դասին միասին կտեսնենք ինչպես կարող ենք ստանալ աշակերտների առաջադրանքները, ինչպես կարող ենք գնահատել դրանք, հետադարձ կապ տալ դրանց և ուղարկել աշակերտներին։